ติดตั้งเราเตอร์ ปรับแต่งเราเตอร์ ต่อเน็ตผ่านเราเตอร์
อยากได้เราเตอร์ดีๆ ต้องคำนึงถึงหลายปัจจัย เช่น ระยะทาง สัญญาณรบกวน ความเร็วในการรับส่งข้อมูล และสุดท้ายคือความปลอดภัย   หนึ่งในปัจจัยสำคัญที่ต้องพิจารณาก่อนซื้อเราเตอร์ ก็คือระยะห่างระหว่างเราเตอร์กับอุปกรณ์ที่จะต่อเน็ตผ่าน Wi-Fi ปกติเราเตอร์แพงๆ จะมีเสาอากาศเพิ่ม ทำให้สัญญาณยิ่งเสถียรแม้จะอยู่ห่างกัน อีกปัจจัยที่ควรพิจารณาคือสัญญาณรบกวน ถ้าคุณมีหลายอุปกรณ์ในคลื่นความถี่ 2.4 GHz เช่น ไมโครเวฟ หรือโทรศัพท์ไร้สาย ก็อาจไปกวนสัญญาณ Wi-Fi ได้ แต่เราเตอร์ใหม่ๆ จะใช้คลื่นความถี่ 5 GHz ทำให้ไม่มีอะไรมากวนสัญญาณเท่าไหร่ แต่ข้อเสียคือสัญญาณ 5 GHz จะไปได้ไม่ไกลเท่า 2.4 GHz นี่สิ ความเร็วในการรับส่งข้อมูลก็สำคัญ เราเตอร์ใหม่ๆ อ้างว่ารับส่งได้ถึง 450 Mbps เลยทีเดียว จะสะดวกเวลารับส่งข้อมูลระหว่างคอม 2 เครื่อง แต่ไม่ได้ช่วยให้ความเร็วเน็ตเพิ่มขึ้นแต่อย่างใด เพราะปกติค่ายเน็ตจะเป็นคนจำกัดความเร็วตามแพ็คเกจที่คุณใช้อยู่แล้ว ความเร็วของเราเตอร์หลักๆ มี 3 แบบ คือ 802.11g (54 Mbps) 802.11n (300 Mbps) และ 802.11ac (450 Mbps) แต่จะได้ความเร็วตามนี้ก็ต่อเมื่อห้องคุณโล่งโจ้ง ไร้สิ่งรบกวนสัญญาณเท่านั้น   สุดท้าย เราเตอร์ที่เลือกใช้ต้องมีการเข้ารหัส Wi-Fi เวอร์ชั่นล่าสุด คือ WPA2 ซึ่งถือเป็นมาตรฐานของเราเตอร์สมัยใหม่อยู่แล้ว แต่ถ้าคุณใช้เราเตอร์เก่าหรือมือสอง ก็ต้องเช็คให้ดีๆ เดี๋ยวนี้อัลกอริธึมการเข้ารหัสแบบเดิมๆ ไม่ค่อยปลอดภัยแล้ว WEP key จะถูก crack ได้ในแค่ไม่กี่นาทีเท่านั้น พอซื้อเราเตอร์แล้ว ก็ต้องเสียบกับโมเด็ม เราเตอร์จะมีพอร์ทข้างหลัง เขียนว่า WAN/WLAN/Internet ให้เสียบสาย Ethernet ที่พอร์ทนี้ แล้วต่อไปยังโมเด็ม อย่าลืมเสียบปลั๊กและเปิดเราเตอร์ ขั้นตอนนี้ไม่จำเป็น แต่จะสะดวกกว่าถ้าอยากตั้งค่าเราเตอร์ Wi-Fi ก่อนต่อเน็ตในอุปกรณ์ไหน ถ้าเสียบสายต่อกับคอมจะทำให้คุณตั้งค่า Wi-Fi ได้โดยไม่เสียการเชื่อมต่อกับเราเตอร์ ถ้าอยากตั้งค่าเราเตอร์ให้สะดวกๆ ก็เสียบปลั๊กไว้ข้างคอมเลย เสร็จแล้วค่อยขยับไปไว้ที่ประจำ บางเราเตอร์ก็ไม่มีโปรแกรมติดมาด้วย แต่ถ้ามี ก็ต้องติดตั้งลงคอมที่จะเชื่อมต่อกับเราเตอร์ผ่านสาย Ethernet ซะก่อน ถ้าใช้โปรแกรมของเราเตอร์เอง จะตั้งค่าได้ง่ายกว่าเข้าไปปรับแต่งเองในเมนู configuration เยอะเลย   เข้าไปในโปรแกรมแล้วตั้งชื่อ Wi-Fi กับวิธีป้องกัน ให้เลือก WPA2 จะปลอดภัยที่สุด จากนั้นตั้งรหัสผ่านแล้วไปต่อ โปรแกรมของเราเตอร์ส่วนใหญ่จะสแกนหา internet settings อัตโนมัติ หรือก็คือข้อมูลที่เราเตอร์ใช้แปลงสัญญาณเน็ตแล้วส่งต่อไปยังอุปกรณ์ทั้งหมดที่ต่อเน็ตผ่าน Wi-Fi ถ้าเราเตอร์ที่ใช้ไม่มีโปรแกรมติดมา ให้เข้าหน้า configuration ของเราเตอร์ในเบราว์เซอร์ โดยเปิดเบราว์เซอร์แล้วพิมพ์ web address ของเราเตอร์ลงไป ปกติจะเป็น 192.168.1.1 หรือ 192.168.0.1 ยังไงลองหาดูในคู่มือเราเตอร์  จะมีให้ใส่ username กับรหัสผ่านเพื่อไปยังหน้า configuration ของเราเตอร์ ข้อมูลนี้จะอยู่ในคู่มือหรือเอกสารประกอบของเราเตอร์เช่นกัน แต่ปกติจะเป็น username: admin และ Password: password หรือ admin คุณหาข้อมูลนี้ของเราเตอร์ที่ใช้ได้ที่ PortFoward.com หรือก็คือ IP address กับข้อมูล DNS ที่ได้จากค่ายเน็ต เราเตอร์ส่วนใหญ่จะกรอกข้อมูลนี้ให้อัตโนมัติ แต่ถ้าไม่ ให้คุณติดต่อสอบถามค่ายเน็ตที่ใช้ เราเตอร์ส่วนใหญ่จะมีส่วนของ Wireless Settings ทางด้านบนของเมนูในเราเตอร์ คุณเลือกเปิด (enable) หรือปิด (disable) สัญญาณ Wi-Fi ได้ รวมถึงเปลี่ยนชื่อ Wi-Fi และตั้งรหัสผ่าน   ให้ตั้งชื่อ Wi-Fi ในช่อง SSID เป็นชื่อที่จะขึ้นเวลาอุปกรณ์ต่างๆ สแกนเจอ Wi-Fi นี้ ถ้าคุณอยู่ในบริเวณที่มีสัญญาณ Wi-Fi เยอะๆ ห้ามใส่ข้อมูลส่วนตัวหรืออะไรใน SSID เพราะทุกคนจะสแกนเห็นได้ อย่าลืมใช้การเข้ารหัสเวอร์ชั่นล่าสุดเท่าที่มีในเราเตอร์ หรือก็คือ WPA2 โดยใช้แค่รหัสผ่านเดียว คุณจะตั้งอะไรก็ได้ แต่ถ้าอยากให้แน่นหนาหน่อย ก็ต้องมีทั้งตัวพิมพ์ใหญ่ พิมพ์เล็ก ตัวเลข และสัญลักษณ์ ต้องคลิกปุ่ม Apply หรือ Save Changes ในหน้า configuration ของเราเตอร์ก่อน ค่าใหม่ถึงจะมีผล ให้เวลาเราเตอร์ประมวลผลนิดหน่อย เท่านี้ก็เรียบร้อย ถ้าอยากให้สัญญาณแรงที่สุด ก็ต้องวางเราเตอร์ไว้ตรงกลางห้อง ไม่ว่าวัตถุไหนหรือกระทั่งผนังห้องและประตู ก็ลดความแรงสัญญาณได้ทั้งนั้น ถ้าบ้านคุณมีหลายชั้น อาจจะต้องใช้เราเตอร์หลายเครื่อง สัญญาณจะได้ครอบคลุม แต่เราเตอร์ต้องเสียบกับโมเด็ม เพราะงั้นอาจหาที่วางเราเตอร์ได้จำกัดหน่อย พอเราเตอร์ปล่อยสัญญาณ Wi-Fi แล้ว ให้ลองทดสอบต่อเน็ตในอุปกรณ์ที่ต้องการ เช่น คอมเครื่องอื่น สมาร์ทโฟน แท็บเล็ต และอื่นๆ  สแกนหา Wi-Fi ถ้าใช้ Windows ให้คลิกไอคอน network ใน System Tray ที่มุมขวาล่างของหน้า desktop เลือก Connect to a Network แล้วมองหา SSID หรือชื่อ Wi-Fi ของคุณ ส่วนใครใช้ Mac ให้คลิกไอคอน AirPort ในแถบเมนู (หน้าตาเหมือนเส้นโค้ง 3 เส้น) แล้วเลือก SSID หรือชื่อ Wi-Fi จากในรายชื่อสัญญาณเน็ตทั้งหมด ถ้าคุณเข้ารหัสแบบ WPA2 หรือก็คือตั้งรหัสผ่านไว้ ก็ต้องใส่ก่อนถึงจะต่อเน็ตได้ ถ้าคุณใช้คอมของตัวเอง จะปิดการซ่อนรหัสผ่านก็ได้ เพราะใช้คนเดียว เวลาจะพิมพ์รหัสผ่านจะได้อ่านง่ายๆ พอต่อเน็ตแล้ว ให้รอรับ IP address จากนั้นเปิดเบราว์เซอร์แล้วลองเข้าเว็บใหม่ที่ไม่เคยเข้าดู (จะได้แน่ใจว่าหน้าเว็บที่เห็นไม่ใช่ความจำที่ค้างอยู่)
หาเราเตอร์ Wi-Fi. เสียบเราเตอร์กับโมเด็ม. เสียบกับคอมผ่านสาย Ethernet. ติดตั้งโปรแกรมเราเตอร์. เปิดหน้า configuration ของเราเตอร์. ใส่ข้อมูลต่อเน็ต. ตั้งค่า Wi-Fi. เริ่มใช้งานค่าใหม่. จัดวางเราเตอร์. ต่อเน็ตในอุปกรณ์ที่ต้องการ. ใส่รหัสผ่าน. ทดสอบสัญญาณ.
https://www.wikihow.com/Set-up-a-Wireless-Network-(WiFi)-Connection https://www.wikihow.com/Set-up-a-Wireless-Network-(WiFi)-Connection https://www.wikihow.com/Set-up-a-Wireless-Network-(WiFi)-Connection
Installing the Router Configuring the Router Connecting to the Router